Í morgun skáluðum við Oddný Sturludóttir , formaður skóla - og frístundaráðs Reykjavíkur í svörtu morgunkaffi í Húsdýragarðinum í Reykjavík þar sem samankominn var fjöldinn allur af hjólreiðarfólki í ásamt forráðamönnum Íþrótta - og ólympíusambands Íslands og fulltrúum hinna ýmsu samtaka sem láta sig hjólreiðar og útivist varða . Tilefnið var að þarna var hleypt af stokkunum átakinu Hjólað í vinnuna og nú í ellefta sinn . Með átakinu erum við hvött til að nota reiðhjólið sem fararskjóta , ekki bara á góðviðrisdegi eins og er á höfuðboragsvæðinu í dag heldur allt árið , að nýta hjólið sem farartæki í okkar daglegu ferðum og snúningum . Ekki sakar að hleypa keppnisanda í átakið og þannig keppa starfsmenn fyrirtækja og stofnana innbyrðis milli deilda og við aðra vinnustaði . Heilbrigð keppni um heilsubætandi aðgerð sem kostar okkur svo sáralítið . Mesti þröskuldurinn er líklega að byrja og hver veit nema þessi árlega brýning dugi jafnvel mér til að endurskoða ferðamátann . Ég lofa þó engu ....